REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

05 Broj: 06-2/192 -12

28. septembar 2012. godine

B e o g r a d

Z A P I S N I K

14. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE

ODRŽANE 27. SEPTEMBRA 2012. GODINE

Sednica je počela u 09.35 časova.

Sednicom je predsedavao mr Vladimir Cvijan, predsednik Odbora.

 Sednici su prisustvovali članovi Odbora:Dragan Nikolić, Biljana Pantić, Srđan Miković, Zvonimir Stević, Neđo Jovanović, Predrag Marković, Mirna Kosanović, Veroljub Arsić, zamenik člana Odbora mr Nebojše Stefanovića, Vojislav Vujić, zamenik člana Odbora Petra Petrovića.

 Sednici nisu prisustvovali članovi Odbora: Katarina Rakić, Jovan Palalić, Dušan Obradović, Mirko Čikiriz, Čedomir Jovanović, Balint Pastor, Nenad Čanak, kao ni njihovi zamenici.

 Pored članova i zamenika članova Odbora, sednici su prisustvovali: Željka Knežević, sekretar u Ministarstvu prosvete, nauke i tehnološkog razvoja i Ljiljana Todorović, rukovodilac grupe u Ministarstvu prosvete, nauke i tehnološkog razvoja.

Na predlog predsednika Odbor je jednoglasno utvrdio sledeći

D n e v n i r e d

1.Razmatranje amandmana na Predlog zakona o izmenama i dopunama Zakona o visokom obrazovanju, koji je podnela Vlada.

 Predsednik Odbora mr Vladimir Cvijan je predložio da Odbor objedini glasanje o svim amadmanima, osim o dva amandmana koje je podneo narodni poslanik Marijan Rističević, s tim da se o njima Odbor izjasni posebno.

 Predlog je jednoglasno usvojen.

 Odbor je razmotrio amandmane na Predlog zakona o izmenama i dopunama Zakona o visokom obrazovanju, koji je podnela Vlada i smatra da su u skladu sa Ustavom i pravnim sistemom sledeći amandmani:

- na član 2. koji su zajedno podneli narodni poslanici Svetislava Bulajić, Radmila Gerov, Žarko Korać i Miljenko Dereta;

- na član 2. koji je podneo narodni poslanik Ivan Karić;

- na član 4. sa ispravkom, koji su zajedno podneli narodni poslanici Donka Banović, Milica Vojić Marković, Aleksandar Pejčić i Ružica Igić;

- na član 4. koji je podneo narodni poslanik Ivan Karić;

- na član 4. koji su zajedno podneli narodni poslanici Svetislava Bulajić, Radmila Gerov, Žarko Korać i Miljenko Dereta;

- na član 4. koji je podneo narodni poslanik Mirko Čikiriz;

- na član 4. koji je podneo narodni poslanik Branislav Blažić;

- na član 5. koji je podneo narodni poslanik Ivan Karić,

- na član 5. koji su zajedno podneli narodni poslanici Ružica Igić, Donka Banović, Milica Vojić Marković i Aleksandar Pejčić;

- na član 6. koji je podneo narodni poslanik Ivan Jovanović;

- na član 7. koji je podneo narodni poslanik Ivan Karić;

- na član 7. koji je podneo narodni poslanik Mirko Čikiriz;

- na član 7. koji je podneo narodni poslanik Branislav Blažić.

Odluka je doneta jednoglasno.

 Za izvestioca Odbora na sednici Narodne skupštine određen je mr Vladimir Cvijan.

 Odbor je razmotrio amandman na član 5. koji je podneo narodni poslanik Marijan Rističević, i smatra da nije u skladu sa članom 21. Ustava Republike Srbije.

Odluka je doneta jednoglasno.

 Za izvestioca Odbora na sednici Narodne skupštine određen je mr Vladimir Cvijan.

 Odbor je razmotrio amandman na član 7. koji je podneo narodni poslanik Marijan Rističević, i smatra da nije u skladu sa članom 21. Ustava Republike Srbije.

 Odluka je doneta jednoglasno.

 Za izvestioca Odbora na sednici Narodne skupštine određen je mr Vladimir Cvijan.

 U diskusiji o amandmanima narodnog poslanika Marijana Rističevića svi članovi Odbora su se saglasili da dva amandmana nisu u skladu sa Ustavom, i da je bitno da se precizira da je to član 21. Ustava Republike Srbije koji proklamuje načelo zabrane diskriminacije.

 U diskusiji su učestvovali poslanici Srđan Miković, Veroljub Arsić, Neđo Jovanović, Predrag Marković kao i Ljiljana Todorović iz Ministarstva prosvete, nauke i tehnološkog razvoja, koja je istakla kao bitno da su svi studenti u ravnopravnom položaju, i da je Ministarstvo prilikom izmene Zakona o visokom obrazovanju sagledalo sve aspekte pitanja vezanih za studente.

Sednica je završena u 09.50 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović mr Vladimir Cvijan